text: 6. klasser tester app om skovens historie
  13 september 2016 kl. 15.15
  Elever fra Koldings skoler tager mobiltelefonerne med i naturen for at høre fortællinger om Marielundskoven.
  I samarbejde med Naturskolen har seks bachelorstuderende fra UC Syd fået 6. klasser fra Kolding i skoven, hvor de afprøver en ny app, der skal være et tilbud til dem, der besøger Marielundskoven.
  Charlotte Schlosser, pædagogstuderende, Kolding: "Naturen er et fantastisk redskab at bruge. Det er en evigudviklende legeplads, så derfor synes vi, det er relevant, at få folk ud."
  - Det er sjovt, fordi man kan gå rundt og høre, hvordan det har været engang, siger Julie Erikstrupbie fra 6. klasse på Bakkeskolen.
  Hele ugen skal eleverne gå rundt i skoven og høre, hvad der gemmer sig i skovens historie. Pædagogstuderende Charlotte Schlosser er med til at udvikle app’en, og ifølge hende er naturen et godt sted at lære.
  - Naturen er et fantastisk redskab at bruge. Det er en evigudviklende legeplads, så derfor synes vi, det er relevant, at få folk ud, siger hun.
  6. klasserne udforsker Marielundskoven hele ugen fra klokken 9 til 12.
  